
ΤΕΥΧΟΣ ΔΕΥΤΕΡΟ 


Αρ 


. Φύλλου 970 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός των επιτρεπόμενων για το έτος 2018 
ημερών μετακίνησης εκτός έδρας του προσωπι¬ 
κού της εταιρείας με την επωνυμία «ΕΛΛΗΝΙΚΗ 
ΡΑΔΙΟΦΩΝΙΑ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ 
(Ε.Ρ.Τ. Α.Ε.). 

2 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

3 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

4 

Έννοια της αρχαιολογικής έρευνας πεδίου, προϋ¬ 
ποθέσεις και διαδικασία αδειοδότησης συστημα¬ 
τικής αρχαιολογικής έρευνας και κανονισμός των 
συστηματικών ανασκαφών. 

5 

Απαγόρευση κυνηγίου ορισμένου χρόνου στις 
θέσεις «ΠΙΤΣΙΝΑΔΕΣ - ΜΥΛΟΠΟΤΑΜΟΣ - ΑΡΑΙΟΙ- 
ΠΙΤΣΙΝΙΑΝΙΚΑ - ΚΑΛΟΚΑΙΡΙΝΕΣ - ΜΥΤΡΙΔΙΑ» της 
Περιφέρειας του Δήμου Κυθήρων, Περιφερειακής 
Ενότητας Νήσων, περιοχή αρμοδιότητας Δασαρ¬ 
χείου Πειραιά. 


ΑΠΟΦΑΣΕΙΣ 


Αριθμ. 1091/2018 (1) 

Καθορισμός των επιτρεπόμενων για το έτος 2018 
ημερών μετακίνησης εκτός έδρας του προσωπι¬ 
κού της εταιρείας με την επωνυμία «ΕΛΛΗΝΙΚΗ 
ΡΑΔΙΟΦΩΝΙΑ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ 
(Ε.Ρ.Τ. Α.Ε.). 

Ο ΥΠΟΥΡΓΟΙ 

ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

I. Τις διατάξεις: 

1. του ν. 4173/2013 «Ελληνική Ραδιοφωνία,Τηλεόραση 
Ανώνυμη Εταιρεία (Ε.Ρ.Τ. Α.Ε.)» (Α' 169), όπως ισχύει, 

2. των παραγράφων 1 και 3 του άρθρου 3 της υπο- 
παραγράφου Δ9 της παραγράφου Δ του άρθρου 2 του 
ν. 4336/2015 «Συνταξιοδοτικές διατάξεις - Κύρωση του 


Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσειςγιατην 
υλοποίηση της Συμφωνίας Χρηματοδότησης» (Α’ 94), 

3. του άρθρου 90 του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α’ 98), όπως ισχύει, 

4. του ν. 3681/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α’ 112), όπως ισχύει, 

5. του άρθρου 28 του ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α' 29), 

6. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείου Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων » (Α' 208), όπως ισχύει, 

7. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

8. του π.δ. 82/2017 «Οργανισμός του Υπουργείου 
Ψηφιακής Πολιτικής,Τηλεπικοινωνιών και Ενημέρωσης 
(ΑΊ 17) όπως τροποποιήθηκε και ισχύει. 

9. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

10. την υπ' αριθμ. Υ29/09.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168), 

11. του π.δ. 142/2017 «Οργανισμός Υπουργείου Οικο¬ 
νομικών» (ΑΊ 81) όπως ισχύει. 

II. Τα υπ' αριθμ. 1628/28.11.2017 και 94/30.01.2018 
έγγραφα της ΕΡΤ Α.Ε. 

III. Το γεγονός ότι η ΕΡΤ Α.Ε. έχει ως σκοπό την παροχή 
δημόσιας ραδιοτηλεοπτικής υπηρεσίας, σύμφωνα με 
τη διάταξη της παραγράφου 2 του άρθρου 15 του Συ¬ 
ντάγματος, και υποχρεούται να καλύπτει γεωγραφικά το 
σύνολο της επικράτειας, αλλά και να απευθύνεται στον 
απόδημο ελληνισμό, μεταδίδει δε αδιαλείπτως. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'970/19.03.2018 


IV. Τις αυξημένες ανάγκες μετακίνησης εκτός έδρας, 
καθ' όλη τη διάρκεια του έτους, του προσωπικού της ΕΡΤ 
Α.Ε. που είναι επιφορτισμένο αφενός με τη συντήρηση 
του δικτύου εκπομπής ραδιοτηλεοπτικού σήματος και 
αφετέρου με την παραγωγή, μετάδοση και εκπομπή ρα¬ 
διοτηλεοπτικού προγράμματος για την κάλυψη των γε¬ 
γονότων της πολιτικής, καλλιτεχνικής και εν γένει πολιτι¬ 
στικής και αθλητικής επικαιρότητας σε εθνικό και διεθνές 
επίπεδο, προκειμένου να διασφαλιστεί η απρόσκοπτη 
μετάδοση πληροφοριών και ειδήσεων και προϊόντων 
του λόγου και της τέχνης. 

V. Το γεγονός ότι από τις διατάξεις της παρούσας από¬ 
φασης θα προκληθεί δαπάνη ύψους δύο εκατομμυρίων 
πεντακοσίων χιλιάδων ευρώ (2.500.000,00 €), η οποία θα 
βαρύνει τον προϋπολογισμό της Ε.Ρ.Τ. Α.Ε. κωδ. 64 του 
έτους 2018, αποφασίζουμε: 

1.0 αριθμός των επιτρεπόμενων ημερών μετακίνησης 
εκτός έδρας για το προσωπικό της Ε.Ρ.Τ. Α.Ε. όλων των 
κλάδων, ειδικοτήτων και κατηγοριών, που μετακινείται 
εκτός έδρας για οποιαδήποτε από τις αιτίες της παρα¬ 
γράφου 1 του άρθρου 2 της υποπαραγράφου Δ9 της 
παραγράφου Δ του άρθρου 2 του ν. 4336/2015, καθο¬ 
ρίζεται για το έτος 2018 σε εξήντα (60). 

2. Ειδικώς για τους τεχνικούς και τους δημοσιογρά¬ 
φους της Ε.Ρ.Τ. Α.Ε., που μετακινούνται εκτός έδρας για 
την εκτέλεση ή παροχή υπηρεσίας, συναφούς με την 
παραγωγή, μετάδοση και εκπομπή ραδιοτηλεοπτικού 
προγράμματος, καθώς και με τη συντήρηση του δικτύου 
εκπομπής ραδιοτηλεοπτικού σήματος, ο αριθμός των 
επιτρεπόμενων ημερών μετακίνησης εκτός έδρας καθο¬ 
ρίζεται για το έτος 2018 σε διακόσιες (200). Σε περίπτωση 
που έως και σήμερα, έχουν πραγματοποιηθεί από τους 
ανωτέρω υπαλλήλους της εν λόγω εταιρείας ημέρες με¬ 
τακίνησης εκτός έδρας, αυτές θα συμψηφισθούν με τις 
καθοριζόμενες κοινή υπουργική απόφαση. 

3. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2018 

Οι Υπουργοί 

Ψηφιακής Πολιτικής, 

Τηλεπικοινωνιών Αναπληρωτής Υπουργός 

και Ενημέρωσης Οικονομικών 

ΝΙΚΟΛΑΟΣ ΠΑΠΠΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 20149/Ν1 (2) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν. 682/1977 (244 Α'). 


2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν. 4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής... 
2013-2016», όπως τροποποιήθηκαν από τις διατάξεις του 
άρθρου 30 του ν. 4111/2013 (18 Α') «Συνταξιοδοτικές 
ρυθμίσεις ... και άλλες επείγουσες διατάξεις» και όπως 
αντικαταστάθηκαν από τις διατάξειςτου άρθρου πρώτου 
του ν. 4152/2013 (107 Α') «Επείγοντα μέτρα εφαρμο¬ 
γής. .. και 4127/2013», του άρθρου 33 του ν. 4186/2013 
(193 Α') «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» και της παρ.3 του άρθρου 
έκτου του ν. 4218/2013 (268 Α') «Κύρωση της Πράξης 
Νομοθετικού Περιεχομένου,.και άλλες διατάξεις», του 
άρθρου 11 του ν. 4229/2014 (8 Α') «Άδεια εγκατάστασης 
και λειτουργίας χώρου παραστάσεων... και άλλες διατά¬ 
ξεις» και του άρθρου 48 του ν. 4264/2014 (118 Α') «Άσκη¬ 
ση εμπορικών δραστηριοτήτων και άλλες διατάξεις». 

3. Την αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του ν. 4093/2012» 
(3057 Β'), όπως τροποποιήθηκε και ισχύει με την με 
αριθμ. πρωτ. 34566/ΙΑ/12-03-2013 κοινή υπουργική 
απόφαση (756 Β'). 

4. Την αριθμ. 151678/1Α/3-12-2012 υπουργική από¬ 
φαση «Καθορισμός απαιτούμενων δικαιολογητικών... 
ΝΠΔΔ» (3324 Β'), όπως τροποποιήθηκε και ισχύει με 
την με αριθμ. πρωτ. 84151 /IΑ/20-06-2013 υπουργική 
απόφαση (1584 Β'). 

5. Την αριθμ. Φ.2.ΓΑ/167547/Δ5/4-11-2013 (ΦΕΚ 359/ 
Β'/14-2-2014) απόφαση χορήγησης άδειας Ιδιωτικού 
Σχολείου Πρωτοβάθμιας Εκπαίδευσης - Νηπιαγωγείου 
στην εταιρεία «ΓΕΩΡΓΙΑ ΠΑΝ. ΧΡΟΝΟΠΟΥΛΟΥ- ΕΛΕΝΗ 
ΗΛ. ΝΙΚΟΛΑΚΕΑ Ο.Ε.». 

6. Την από 21-02-2018 αίτηση της νόμιμης εκπροσώ¬ 
που για τροποποίηση της άδειας του Ιδιωτικού Νηπια¬ 
γωγείου και την από 11 -5-2017 αίτηση επικαιροποίησης 
της ιδίας. 

7. Την αριθμ. ΔΑ/901/13-1-2017 απόφαση διατύπωσης 
θετικής γνώμης του Δ.Σ. του ΕΟΠΠΕΠ. 

8. Το π.δ. 125 (ΦΕΚ210/τ. Α75-11-2016) διορισμού 
του Κωνσταντίνου Γαβρόγλου στη θέση του Υπουργού 
Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την αριθμ. Φ.2.ΓΑ/167547/Δ5/4-11 -2013 
(ΦΕΚ 359/Β714-2-2014) άδεια Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου ως προς τον αριθ¬ 
μό των αιθουσών και τη δυναμικότητα, ως ακολούθως: 

Από το σχολικό έτος 2017-2018, χορηγούμε στην 
εταιρεία «ΓΕΩΡΓΙΑ ΠΑΝ. ΧΡΟΝΟΠΟΥΛΟΥ - ΕΛΕΝΗ ΗΛ. 
ΝΙΚΟΛΑΚΕΑ Ο.Ε.» άδεια Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου για τρεις (3) αίθουσες 
διδασκαλίας στο ισόγειο, δυναμικότητας δώδεκα (12) 
νηπίων εκάστη. Επισημαίνεται ότι ο συνολικός αριθμός 
των νηπίων δεν πρέπει να υπερβαίνει τα τριανταένα (31), 
δεδομένου ότι αυτή είναι η δυναμικότητα των αύλειων 
χώρων. 








Τεύχος Β' 970/19.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11113 


Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι «Ιδιωτικό Νηπιαγωγείο - ΠΑΙ- 
ΧΝΙΔΟΥΠΟΛΗ». 

Το Νηπιαγωγείο θα λειτουργήσει στην οδό Ασίνης 36, 
στην Καλαμάτα, με νόμιμη εκπρόσωπο στο Υπουργείο 
Παιδείας, Έρευνας και Θρησκευμάτων την Γεωργία Χρο- 
νοπούλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 40147/Ν1 (3) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις ισχύουσες διατάξεις του ν. 682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν. 4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής... 
2013-2016», όπως τροποποιήθηκαν από τις διατάξεις 
του άρθρου 30 του ν. 4111/2013 (18 Α') «Συνταξιοδο- 
τικές ρυθμίσεις... και άλλες επείγουσες διατάξεις» και 
όπως αντικαταστάθηκαν από τις διατάξεις του άρθρου 
πρώτου του ν. 4152/2013 (107 Α') «Επείγοντα μέτρα 
εφαρμογής... και 4127/2013», του άρθρου 33 του 
ν. 4186/2013 (193 Α') «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις» και της παρ.3 
του άρθρου έκτου του ν. 4218/2013 (268 Α') «Κύρωση 
της Πράξης Νομοθετικού Περιεχομένου.,και άλλες δια¬ 
τάξεις», του άρθρου 11 του ν. 4229/2014 (8 Α') «Άδεια 
εγκατάστασης και λειτουργίας χώρου παραστάσεων... 
και άλλες διατάξεις» και του άρθρου 48 του ν. 4264/2014 
(118 Α') «Άσκηση εμπορικών δραστηριοτήτων και άλλες 
διατάξεις». 

3. Την αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης κατά 
την παρ. Θ του άρθρου πρώτου του ν. 4093/2012» (3057 
Β'), όπως τροποποιήθηκε και ισχύει με την με αριθμ. 
34566/ΙΑ/12-03-2013 κοινή υπουργική απόφαση (756 Β'). 

4. Την αριθμ. 151678/ΙΑ/3-12-2012 υπουργική από¬ 
φαση «Καθορισμός απαιτούμενων δικαιολογητικών... 
ΝΠΔΔ» (3324 Β'), όπως τροποποιήθηκε και ισχύει με 
την με αριθμ. 84151/ΙΑ/20-06-2013 υπουργική απόφα¬ 
ση (1584 Β'). 

5. Την αριθμ. Φ.2.ΓΑ/167820/Δ5/6-11 -2013 (ΦΕΚ 382/ 
Β'/18-2-2014) απόφαση χορήγησης άδειας Ιδιωτικού 
Σχολείου Πρωτοβάθμιας Εκπαίδευσης - Νηπιαγωγείου 
στην εταιρεία «ΚΥΡΑΝΑΣ ΚΑΙ ΣΙΑ Ο.Ε.». 

6. Την από 21-02-2018 αίτηση της νόμιμης εκπροσώ¬ 
που για τροποποίηση της άδειας του Ιδιωτικού Νηπια¬ 


γωγείου και την από 15-5-2017 αίτηση επικαιροποίησης 
της ιδίας. 

7. Την αριθμ. ΔΑ/49806/13-9-2016 απόφαση διατύπω¬ 
σης θετικής γνώμης του Δ.Σ. του ΕΟΠΠΕΠ. 

8. Το π.δ. 125 (ΦΕΚ 210/τ. Α75-11-2016) διορισμού 
του Κωνσταντίνου Γαβρόγλου στη θέση του Υπουργού 
Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την αριθμ. Φ.2.ΓΑ/167820/Δ5/6-11-2013 
(ΦΕΚ 382/Β718-2-2014) άδεια Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου ως προς τον αριθ¬ 
μό των αιθουσών και τη δυναμικότητα, ως ακολούθως: 

Από το σχολικό έτος 2017-2018, χορηγούμε στην εται¬ 
ρεία «ΚΥΡΑΝΑΣ ΚΑΙ ΣΙΑ Ο.Ε.» άδεια Ιδιωτικού Σχολείου 
Πρωτοβάθμιας Εκπαίδευσης- Νηπιαγωγείου για μία (1) 
αίθουσα διδασκαλίας στο ισόγειο, δυναμικότητας είκοσι 
οκτώ (28) νηπίων. 

Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι «Ιδιωτικό Νηπιαγωγείο - ΚΥΡΑ¬ 
ΝΑΣ ΚΑΙ ΣΙΑ Ο.Ε.». 

Το Νηπιαγωγείο θα λειτουργήσει στην οδόΤομαρά 16 
στη Χαλκίδα, με νόμιμη εκπρόσωπο στο Υπουργείο Παι¬ 
δείας, Έρευνας και Θρησκευμάτων την Κυράνα Χριστίνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΥΠΠΟΑ/ΑΤΝΕΚ Ε/97550/263 (4) 

Έννοια της αρχαιολογικής έρευνας πεδίου, προ¬ 
ϋποθέσεις και διαδικασία αδειοδότησης συστη¬ 
ματικής αρχαιολογικής έρευνας και κανονισμός 
των συστηματικών ανασκαφών. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α) Της παρ. 3 του άρθρου 38 του ν. 3028/2002 «Για την 
προστασία των Αρχαιοτήτων και εν γένει της Πολιτιστι¬ 
κής Κληρονομιάς» (ΑΊ 53), όπως ισχύει. 

β) Των άρθρων 35,36,37 και 38 του ν. 3028/2002 «Για 
την προστασία των Αρχαιοτήτων και εν γένει της Πολι¬ 
τιστικής Κληρονομιάς» (ΑΊ 53), όπως ισχύει. 

γ) Του ν. 3378/2005 «Κύρωση της Σύμβασης για την 
προστασία της αρχαιολογικής κληρονομιάς (αναθεω¬ 
ρημένη).» (Α'203), όπως ισχύει. 

δ) Του π.δ. 99/1992 «Μελέτη και εκτέλεση αρχαιολο¬ 
γικών εν γένει έργων» (Α' 46), όπως ισχύει. 

ε) Του π.δ. 4/2018 «Οργανισμός Υπουργείου Πολιτι¬ 
σμού και Αθλητισμού» (Α' 7), όπως ισχύει. 

στ) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού κ.λπ.» (Α' 114). 

ζ) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

η)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (Α' 98). 

2. Τοαριθ.ΥΠ.ΠΟ.Α./ΓΔΑΜΤΕ/304782/29409/31-7-2017 
έγγραφο της Επιτροπής για τη Νομική και Διοικητι¬ 
κή Υποστήριξη της Εφαρμογής των Διατάξεων του 
ν. 3028/2002. 

3. Το αριθ. ΥΠ.ΠΟ.Α./ΓΡΥΠ/467915/11111/8-11-2017 
έγγραφο του Γραφείου Υπουργού Πολιτισμού και Αθλη¬ 
τισμού. 

4. Την αριθ. ΥΠ.ΠΟ.Α./ΓΔΟΥ/491330/43788/21-11-2017 
(Ανακοινοποίηση στο ορθό στις 26-2-2018) Εισηγητι¬ 
κή - Οικονομική Έκθεση της Προϊσταμένηςτης Γενικής 
Δ/νσης Οικονομικών Υπηρεσιών του ΥΠ.ΠΟ.Α., σύμφωνα 
με την οποία, από την έκδοση της εν λόγω απόφασης δεν 
προκαλείται επιπρόσθετη δαπάνη στον Κρατικό Προ¬ 
ϋπολογισμό, καθώς με αυτήν ρυθμίζεται η διαδικασία 
διενέργειας των ανασκαφών του Υπουργείου Πολιτισμού 
και Αθλητισμού, αποφασίζουμε: 

Άρθρο 1 

Έννοια της αρχαιολογικής έρευνας πεδίου 
(άρθρο 35 σε συνδυασμό με άρθρο 36,37 και 38 
του ν. 3028/2002) 

Ως αρχαιολογική έρευνα πεδίου νοείται η έρευνα του 
εδάφους, του υπεδάφους, του βυθού της θάλασσας ή 
του πυθμένα λιμνών ή ποταμών, με σκοπό τον εντοπι¬ 
σμό ή την αποκάλυψη αρχαίων μνημείων και των πάσης 
φύσεως κατάλοιπων που σχετίζονται με την ανθρώπινη 
δραστηριότητα. 

Οι αρχαιολογικές έρευνες πεδίου είναι: 

α) οι συστηματικές ανασκαφές, β) οι σωστικές και 
διερευνητικές ανασκαφές που διενεργούνται από την 
Υπηρεσία, γ) οι παντός είδους επιφανειακές και λοιπές 
επιστημονικές έρευνες με αρχαιολογικό σκοπό που δι- 
ενεργούνται με γεωφυσικές, γεωλογικές ή άλλες μεθό¬ 
δους δ) η διερεύνηση εναλίων ή λιμναίων ή ποταμίων 
αρχαιοτήτων και ε) οι έρευνες σε σπήλαια και σε παλαιο¬ 
ντολογικά κατάλοιπα εκτός σπηλαίων για τα οποία υπάρ¬ 
χουν ενδείξεις ότι συνδέονται με την ανθρώπινη ύπαρξη. 

Συστηματική ανασκαφή είναι η προγραμματισμένη και 
με καθορισμένους επιστημονικούς στόχους ανασκαφική 
έρευνα για την αποκάλυψη, τεκμηρίωση και ερμηνεία 
κινητών και ακινήτων μνημείων, καθώς και των οργανι¬ 
κών και περιβαλλοντικών κατάλοιπων που σχετίζονται 
με την ανθρώπινη παρουσία και δραστηριότητα, σε μια 
συγκεκριμένη θέση, χερσαία ή ενάλια, με σκοπό την πλή¬ 
ρη μελέτη και δημοσίευσή τους. 

Οι αρχαιολογικοί καθαρισμοί για την απομάκρυνση 
επίχωσης αποτελούν περιεχόμενο των αρχαιολογικών 
ερευνών πεδίου και υπόκεινται στις αντίστοιχες διαδι¬ 
κασίες αδειοδότησης. 

Άρθρο 2 

Φορείς διενέργειας αρχαιολογικών ερευνών 
πεδίου, προϋποθέσεις και αδειοδότηση 

Οι φορείς διενέργειας αρχαιολογικών ερευνών πεδίου, 
οι προϋποθέσεις για την έκδοση απόφασης διενέργειας 


συστηματικής ανασκαφής, επιφανειακής ή άλλης μορφής 
αρχαιολογικής έρευνας και η διαδικασία αδειοδότησης 
ρυθμίζονται από τα άρθρα 36 και 38 του ν. 3028/2002. 

Ειδικότερα: 

Για την έναρξη συστηματικής ανασκαφικής ή επιφανει¬ 
ακής ή άλλης μορφής αρχαιολογικής έρευνας υποβάλλε¬ 
ται αίτηση του φορέα που ζητεί να διενεργήσει την έρευ¬ 
να στην αρμόδια Εφορεία Αρχαιοτήτων με κοινοποίηση 
στις αρμόδιες κεντρικές Διευθύνσεις του Υπουργείου 
Πολιτισμού και Αθλητισμού (ΥΠ.ΠΟ.Α.) (Διεύθυνση Προ¬ 
ϊστορικών και Κλασικών Αρχαιοτήτων ή/και Διεύθυνση 
Βυζαντινών και Μεταβυζαντινών Αρχαιοτήτων, ανάλογα 
με τη χρονολογική στόχευση της έρευνας) το αργότερο 
μέχρι τις 30 Νοεμβρίου του προηγούμενου έτους. Οι 
αιτήσεις αναφέρουν το συνολικό προγραμματισμό του 
ερευνητικού έργου για διάστημα έως και πέντε (5) έτη, 
τις εργασίες του πρώτου έτους και ενδεικτικά τις εργα¬ 
σίες των επόμενων ετών, καθώς και όλα τα στοιχεία που 
απαιτούνται προκειμένου να διαπιστωθεί ότι πληρούνται 
οι προϋποθέσεις του άρθρου 36, παρ. 3 του ν. 3028/2002. 

Οι προϋποθέσεις για την ανάληψη της διεύθυνσης συ¬ 
στηματικής ανασκαφής, επιφανειακής ή άλλου είδους 
αρχαιολογικής έρευνας ρυθμίζονται από το άρθρο 36, 
παρ. 4 και 5 του ν. 3028/2002. 

Τη διεύθυνση συστηματικής αρχαιολογικής έρευνας 
που διενεργείται από την Υπηρεσία δύναται με απόφαση 
του Υπουργού Πολιτισμού και Αθλητισμού να αναλάβει 
αρχαιολόγος ο οποίος έχει συνταξιοδοτηθεί, εφόσον 
πληροί τις παραπάνω προϋποθέσεις. 

Οι φορείς του άρθρου 36 παρ. 1 με εξειδίκευση στην 
παλαιοντολογική έρευνα δύνανται να διενεργούν ανα- 
σκαφικές έρευνες με σκοπό την αποκάλυψη ευρημάτων 
αποκλειστικά της εποχής στην οποία αναφέρεται η επι¬ 
στήμη της Παλαιοντολογίας. 

Ως έρευνες συνεργασίας νοούνται οι έρευνες που δι¬ 
εξάγονται από την Υπηρεσία σε συνεργασία με ξένες 
αρχαιολογικές σχολές ή αποστολές ή με εκπαιδευτικά 
και ερευνητικά ιδρύματα της ημεδαπής, όπως ορίζονται 
στο άρθρο 36, παρ. 1 του ν. 3028/2002. 

Για τη διενέργεια συστηματικής αρχαιολογικής έρευ¬ 
νας συνεργασίας είναι απαραίτητη η σύνταξη πρωτοκόλ¬ 
λου συνεργασίας, το οποίο πρέπει να περιλαμβάνει τα 
εξής στοιχεία και να διέπεται από τις παρακάτω αρχές: 

1. Αναφέρει τον σκοπό, το περιεχόμενο, τη διάρκεια 
και τον προϋπολογισμό της έρευνας. 

2. Αποσαφηνίζει το ερευνητικό πεδίο του κάθε φορέα 
καθώς και τα δικαιώματα μελέτης και δημοσίευσης των 
ευρημάτων. Π ρωτόκολλο με ειδικότερους όρους ως προς 
τη μελέτη και δημοσίευση των ευρημάτων καταρτίζεται 
κατά το τελευταίο έτος διενέργειας εργασιών πεδίου. 

3. Η συνεργασία βασίζεται στην αρχή της ισοτιμίας 
των συνεργαζόμενων φορέων, σε επιστημονικό επίπεδο. 

4. Η έρευνα θεωρείται ως έρευνα του Ελληνικού Δημο¬ 
σίου και υπάγεται στις σχετικές προς τις ανασκαφές και 
αρχαιολογικές έρευνες του Δημοσίου διατάξεις. 

5. Υπάρχει μέριμνα για τη διατήρηση των αρχαιοτήτων 
με τις απαραίτητες μελέτες και εργασίες προστασίας, συ¬ 
ντήρησης, στερέωσης και ενδεχομένως αναστήλωσης. 

6. Κατατίθενται κατ' έτος στο Αρχαιολογικό Δελτίο 
εκθέσεις για την πορεία και τα αποτελέσματα της έρευ- 

νας στην ελληνική γλώσσα, ανεξαρτήτως προς τις άλλες 
ελληνικές και ξένες δημοσιεύσεις. 

7. Στο πρωτόκολλο συνεργασίας περιλαμβάνονται οι 
λόγοι και όροι της λύσεώς του καθώς και η διάρκειά του. 

8. Το πρωτόκολλο συνεργασίας υπογράφεται από τους 
συνεργαζόμενους φορείς και από τους επικεφαλής της 
έρευνας. 

Άρθρο 3 

Διάρκεια αρχαιολογικών ερευνών 

(Άρθρο 36, παρ. 11 -14 του ν. 3028/2002) 

Ο προγραμματισμός συστηματικής ανασκαφής, επι¬ 
φανειακής ή άλλης αρχαιολογικής έρευνας, μπορεί να 
εγκριθεί καταρχάς για χρονικό διάστημα έως πέντε (5) 
έτη με τη διαδικασία του άρθρου 2 του παρόντος. Εντός 
του χρονικού πλαισίου του εγκεκριμένου προγράμματος 
υποβάλλεται προς έγκριση σε ετήσια βάση αναφορά, η 
οποία περιλαμβάνει τα εξής στοιχεία: 

1. Τα αποτελέσματα της προηγούμενης περιόδου της 
ανασκαφής καθώς και τον προγραμματισμό εργασιών 
για το επόμενο έτος. 

2. Την τήρηση των υποχρεώσεων του άρθρου 2 του 
παρόντος και των παραγράφων 2 και 3 του άρθρου 39 
του ν. 3028/2002. 

3. Τις τυχόν αλλαγές στη σύνθεση της επιστημονικής 
ομάδας. 

4. Την επάρκεια της τεχνικής υποδομής. 

5. Τη μέριμνα για την προστασία, συντήρηση και στε¬ 
ρέωση των αποκαλυφθέντων αρχαίων, πράγμα που 
αποτελεί μέλη μα του ανασκάπτοντος φορέως αλλά και 
του ίδιου του ανασκαφέως. Η μη τήρηση των ως άνω 
υποχρεώσεων δικαιολογεί την ανάκληση της χορηγη- 
θείσας άδειας. 

Για την αδειοδότηση των κατ' έτος εργασιών εντός του 
πλαισίου εγκεκριμένου προγραμματισμού, πέραν της ως 
άνω αναφοράς εργασιών του προηγούμενου έτους, υπο¬ 
βάλλεται αίτημα στην αρμόδια Εφορεία Αρχαιοτήτων με 
κοινοποίηση στις αρμόδιες κεντρικές Διευθύνσεις του 
ΥΠ.ΠΟ.Α. (Διεύθυνση Προϊστορικών και Κλασικών Αρχαι¬ 
οτήτων ή/και Διεύθυνση Βυζαντινών και Μεταβυζαντι¬ 
νών Αρχαιοτήτων, ανάλογα με τη χρονολογική στόχευση 
της έρευνας) το αργότερο μέχρι τις 30 Νοεμβρίου του 
προηγούμενου έτους και εκδίδεται άδεια από τη Γενική 
Διεύθυνση Αρχαιοτήτων και Πολιτιστικής Κληρονομιάς. 
Στην περίπτωση που φορέαςτης συστηματικής αρχαιο¬ 
λογικής έρευνας είναι η Γενική Διεύθυνση Αρχ/των και 
Πολιτιστικής Κληρονομιάς η άδεια εκδίδεται από τον 
Γενικό/Διοικητικό Γραμματέα του ΥΠ.ΠΟ.Α.. 

Για την παράταση της ανασκαφής στο πλαίσιο νέου 
προγραμματισμού απαιτείται η έκδοση νέας απόφασης 
υπό τις προϋποθέσεις της παραγράφου 11 του άρθρου 
36. Η παράταση δε αυτή ορίζεται για χρονικό διάστημα 
έως πέντε (5) έτη. 

Άρθρο 4 

Υποχρεώσεις των διευθυνόντων 

συστηματικές ανασκαφές 

Οι υπεύθυνοι των προγραμμάτων αρχαιολογικών 
ερευνών παρακολουθούν και συντονίζουν τις εργασίες 


πεδίου και με φυσική παρουσία και μεριμνούν, σε συ¬ 
νεννόηση με τις Υπηρεσίες του ΥΠ.ΠΟ.Α., για τα εξής: 

I .Την εκτέλεση των ερευνητικών εργασιών στο πλαί¬ 
σιο του χρονοδιαγράμματος. 

2. Την επιλογή κατά το δυνατό μη καταστροφικών με¬ 
θόδων διενέργειας της έρευνας. 

3. Την κατά χώραν διατήρηση των ακίνητων ευρημά¬ 
των και τη διαφύλαξή τους. 

4. Τη συγκρότηση της επιβαλλόμενης από τη φύση του 
αντικειμένου και τον επιστημονικό σκοπό της ανασκα¬ 
φής διεπιστημονικής ερευνητικής ομάδας, την κατανομή 
του προς μελέτη υλικού και το συντονισμό της ομάδας 
για την έγκαιρη κατάθεση των αποτελεσμάτων και τη 
δημοσίευσή τους. 

5. Την εξασφάλιση επαρκούς χρηματοδότησης αφενός 
για την αρχαιολογική έρευνα και αφετέρου για τη συντή¬ 
ρηση, στερέωση, και προστασία των αποκαλυφθησομέ- 
νων κατάλοιπων, τη διαμόρφωση του χώρου που έχει 
ανασκαφεί καθώς και την αναστήλωση και ανάδειξη των 
αρχαιοτήτων, εφόσον κριθεί αναγκαίο, σε συνεργασία με 
ειδικούς επιστήμονες. 

6. Τη λήψη μέτρων για την ασφάλεια των συμμετεχό- 
ντων στην έρευνα και τρίτων. 

7. Τη συλλογή και την τεκμηρίωση κάθε είδους οργανι¬ 
κών ή ανόργανων κατάλοιπων που αποτελούν τεκμήρια 
της έρευνας. 

8. Την επαρκή και με κατάλληλα μέσα τεκμηρίωση 
του αρχαιολογικού υλικού της έρευνας, τη διασφάλιση 
της διατήρησης των σχετικών αρχείων, συμβατικών και 
ψηφιακών, και την έγκαιρη κατάθεση στην Υπηρεσία 
αντιγράφων των ημερολογίων και του εν γένει υλικού 
τεκμηρίωσης. 

9. Τη διενέργεια των απαραίτητων άμεσων συντηρή¬ 
σεων, στερεώσεων και στηρίξεων στο πλαίσιο των κατ' 
έτος εργασιών. Τη λήψη μέτρων για την προστασία των 
ανασκαμμένων ακινήτων από τα καιρικά φαινόμενα και 
τις ανθρωπογενείς φθορές (π.χ. προσωρινή κάλυψη και 
κατάχωση, απορροή υδάτων) μέχρι την οριστική από¬ 
φαση για τη διαχείριση του ευρήματος. 

10. Την τήρηση των προθεσμιών και υποχρεώσεων 
σχετικά με την κατάθεση και δημοσίευση των αποτελε¬ 
σμάτων της έρευνας. 

II .Την ενημέρωση των ιδιοκτητών όταν η ερευνητική 
ομάδα διέρχεται ή εκτελεί εργασίες σε ιδιωτικά ακίνητα 
καθώς και τη δαπάνη για τυχόν αποζημιώσεις ιδιωτών 
η αποκατάσταση του ερευνηθέντος χώρου. 

12.Τη διασφάλιση ότι δεν προκαλείται περιβαλλοντική 
επιβάρυνση από τις πάσης φύσεως εργασίες στο πλαίσιο 
της έρευνας. 

Άρθρο 5 

Ειδικές ρυθμίσεις 

Πριν την έναρξη νέων αρχαιολογικών προγραμμάτων 
να διασφαλίζεται η ύπαρξη επαρκούς και κατάλληλου 
χώρου για την αποθήκευση και μελέτη των ευρημάτων. 
Είναι δυνατό στο πλαίσιο αυτό να ζητηθεί η εξεύρεση ή 
ενοικίαση με δαπάνη του ανασκάπτοντος ιδρύματος κα¬ 
τάλληλα διαμορφωμένου χώρου, ο οποίος θα τελεί υπό 
την άμεση εποπτεία και ευθύνη της αρμόδιας Εφορείας 

Αρχαιοτήτων και θα πληροί τους όρους ασφαλείας που 
ισχύουν για τους χώρους φύλαξης αρχαιοτήτων. 

Οι συμμετέχοντες στις ανασκαφικές εργασίες πρέπει 
να έχουν σχέση με την επιστήμη της αρχαιολογίας ή τις 
επιστήμες που συνεπικουρούν την αρχαιολογική έρευνα. 
Πριν την έναρξη των εργασιών, με ευθύνη του διευθύνο- 
ντος την έρευνα, κατατίθενται στις αρμόδιες Υπηρεσίες 
του ΥΠ.ΠΟ.Α. τα ονόματα των μελών της επιστημονικής 
ομάδας με τις ειδικότητές τους καθώς και τα ονόματα 
των λοιπών συμμετεχόντων και εκπαιδευόμενων φοι¬ 
τητών με την ακριβή τους ιδιότητα και σχέση τους με 
το ερευνητικό πρόγραμμα. 

Η παρούσα υπουργική απόφαση αφορά στις συστη¬ 
ματικές αρχαιολογικές έρευνες πεδίου (ανασκαφές, 
επιφανειακές ή άλλης μορφής αρχαιολογικές έρευνες) 
και ισχύει για τα προγράμματα που θα διεξαχθούν από 
1-1-2019 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 


Αριθμ. 15794/469 (5) 

Απαγόρευση κυνηγίου ορισμένου χρόνου στις 
θέσεις «ΠΙΤΣΙΝΑΔΕΣ - ΜΥΛΟΠΟΤΑΜΟΣ - ΑΡΑΙ¬ 
ΟΙ - ΠΙΤΣΙΝΙΑΝΙΚΑ - ΚΑΛΟΚΑΙΡΙΝΕΣ - ΜΥΤΡΙΔΙΑ» 
της Περιφέρειας του Δήμου Κυθήρων, Περιφε¬ 
ρειακής Ενότητας Νήσων, περιοχή αρμοδιότη¬ 
τας Δασαρχείου Πειραιά. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις διατάξεις του άρθρου 258 παρ. 5 του ν.δ. 86/1969, 
όπως αυτές συμπληρώθηκαν με τις διατάξεις του άρ¬ 
θρου 7 παρ. 3 του ν. 177/1975 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1969 περί Δασικού Κώδικος». 

2. Τις διατάξεις της αριθ. 414985/29-11-1985 (ΦΕΚ 
757/Β/18-12-1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργί¬ 
ας «Μέτρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α/22-3-1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Του ν. 3861/2010 (ΦΕΚ 112/Α/13-7-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο -Πρόγραμμα Διαύγεια- 
και άλλες διατάξεις». 

5. Τα άρθρα 6 και 280 του ν. 3852/2010 (ΦΕΚ 87/Α/ 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης -Πρόγραμμα Καλλικράτης». 


6. Το π.δ. 135/2010 «Οργανισμός της Αποκεντρωμένης 
Διοίκησης Αττικής». 

7. Το άρθρο 28 του ν. 4325/2015 (ΦΕΚ 47/Α/2015) και 
την αριθ. 15869/15-5-2017 απόφαση Υπουργού Εσωτε¬ 
ρικών με την οποία διορίστηκε, με πενταετή θητεία, ο 
Σπυρίδων Κοκκινάκης του Χρήστου, Συντονιστής της 
Αποκεντρωμένης Διοίκησης Αττικής (ΦΕΚ ΥΟΔΔ/250/ 
26-5-2017). 

8. Την αριθμ. οικ. 13896/486/16-2-2018 εισήγηση - 
πρόταση του Δασαρχείου Πειραιά με την οποία προτεί- 
νεται η απαγόρευση κυνηγίου όλων των θηραμάτων, 
για τρία (3) έτη σε έκταση εμβαδού 31.949 στρ., στις πε¬ 
ριοχές Πιτσινάδες, Μυλοπόταμος, Αραιοί, Πιτσινιάνικα, 
Καλοκαιρινές και Μυρτίδια της περιφέρειας του Δήμου 
Κυθήρων για την προστασία της άγριας πανίδας. 

9. Το γεγονός ότι σύμφωνα με το ανωτέρω έγγραφο 
Δασαρχείου Πειραιά, με την απαγόρευση αυτή που προ- 
τείνεται για λόγους προστασίας των θηραμάτων και σε 
συνδυασμό με τις υφιστάμενες απαγορεύσεις, δεν δημι- 
ουργείται υπέρμετρος περιορισμός ο οποίος θα αυξήσει 
την κυνηγετική πίεση στις εναπομείνασες ελεύθερες για 
κυνήγι εκτάσεις. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Απαγορεύουμε την άσκηση Θήρας για τρία (3) χρόνια σε 
έκταση συνολικού εμβαδού 31.949 στρ. (τριάντα ενόςχι- 
λιάδων εννιακοσίων σαράντα εννέα στρεμμάτων) -συμπε¬ 
ριλαμβανομένων δασικών και αγροτικών εκτάσεων- στις 
περιοχές «Πιτσινάδες - Μυλοπόταμο - Αραιοί - Πιτσινιά- 
νικα - Καλοκαιρινές - Μυρτίδια» του Δήμου Κυθήρων της 
Περιφερειακής Ενότητας Νήσων, περιοχές αρμοδιότητας 
Δασαρχείου Πειραιά, όπως αυτές περικλείονται από τη 
συνεχόμενη κίτρινη γραμμή που φαίνεται στο συνημμέ¬ 
νο στην παρούσα τοπογραφικό διάγραμμα επί πρόσφα¬ 
του ορθοφωτοχάρτη κλίμακας 1:26.000 θεωρημένο την 
16-2-2018 και περιγράφονται με τα παρακάτω όρια: 

«Αρχίζει από την περίφραξη του Γενικού Νοσοκομείου 
Κυθήρων, κατευθύνεται δυτικά ωςτην κοινοτική οδό που 
οδηγεί στον οικισμό Πιτσινάδες και την οποία ακολουθεί 
κατά μήκος έως τον οικισμό, στην συνέχεια στρίβει δεξιά 
και ακολουθεί την οδό μέχρι την αρχή του οικισμού Περ- 
λεγιάνικα και συνεχίζει έως τον οικισμό Ντουριάνικα. Στη 
συνέχεια, ακολουθεί πορεία νοτιοδυτική έως τη ρεμα¬ 
τιά του Κουφού Γυαλού, την οποία ακολουθεί με πορεία 
δυτική έως την θάλασσα, ακολουθεί την ακτογραμμή 
με κατεύθυνση νότια, έως την παραλία Καλάμι, όπου 
στρίβει αριστερά με πορεία ανατολική για να βρει την 
οδό που οδηγεί στην Παναγία την Ορφανή και από εκεί 
ακολουθώντας κατά μήκος την οδό φτάνει στον οικισμό 
του Μυλοποτάμου και στη συνέχεια στρίβει δεξιά και 
ακολουθώντας κατά μήκος την κοινοτική οδό, φτάνει 
στον οικισμό Ρίζες, όπου ακολουθεί πορεία νοτιοδυτική 
έως την κορυφογραμμή και ακολουθώντας τον δασικό 
δρόμο κατεβαίνει έως τον ΧΥΤΑ του Ααχνού. Από εκεί 
ακολουθεί τον δασικό δρόμο προς Μυρτίδια και στρίβει 
δεξιά στην ρεματιά, που βρίσκεται βόρεια της περιοχής 
των Αιμναρίων, την οποία ακολουθεί ως την θάλασσα. 

Εν συνεχεία, ακολουθώντας την ακτογραμμή φτάνει έως 
την περιοχή Βάνι, όπου στρίβει και ακολουθώντας τη 
ρεματιά καταλήγει στον ασφαλτοστρωμένο δρόμο, τον 
οποίο ακολουθεί κατά μήκος έως την τρίτη διασταύρω¬ 
ση όπου στρίβει αριστερά και μπαίνοντας στον δασικό 
δρόμο με πορεία βόρεια προς την Μονή Μυτριδίων 
συναντάει το μεγάλο ρέμα (Στακολάγγαδο) στο οποίο 
στρίβει δεξιά και το ακολουθεί μέχρι να συναντήσει την 
κοινοτική οδό Μυτριδίων-Καλοκαιρινών την οποία ακο¬ 


λουθεί κατά μήκος μέχρι τον οικισμό των Καλοκαιρινών 
και από εκεί έως τον οικισμό Πιτσινάδικα. Στη συνέχεια, 
κατά μήκος της κοινοτικής οδού, φτάνει στον οικισμό 
Καρβουνάδες διαμέσου του οικισμού Κεραμωτό και 
από εκεί ακολουθώντας πορεία βόρεια κατά μήκος της 
επαρχιακής οδού Αρωνιάδικων-Κοντολιάνικων φτάνει 
στον οικισμό Αρωνιάδικα και συνεχίζει κατά μήκος της 
επαρχιακής οδού Αρωνιάδικων-Ποταμού φτάνοντας στο 
Γενικό Νοσοκομείο Κυθήρων από όπου ξεκίνησε». 

ΠΕΡΙΟΧΩΝ τη^^Σ^ϊ^είΗΒΩΐ^ 


Β Φ@^ΕΙΝ , ®ΝΓΓ ΑΙ για ΑΠΑΓΟΡΕΥΣΗ ΘΗΡ^Σ ^ΓαΗϊ'ΒΙΑΤ^>ΧΙΪ®ΝΙΑΤ^ 
της ΒΛΑΣΤΗΣΗΣ από την 


Προτεινόμενο Οριο ^, 
Απαγόρευσης Θή$ας' . | 


[ ΓΊΕ1ΡΑΙΑΣ{16/02720?18] 


^ίρΟΣΑΡΤΛΤΑί ΣΤΗΝ υπ’α^· ΐ5?9Υ/*/6θ/ί 

Απόβαση Συντοληχτη Α.Δ.Α. 
Αθήνα, ^3-2018 

ΑποκεΝΓΡ°Μ£ΝΗΧ Λιοιχμχηχ Ατιικ« 


ιΙΑΣ 16/02/2018 

'άοχπς 


^ΟΚΧΙ/ΟΑΚΗΣ ΣΠΥΡΙΑ5Ν. 

Η απόφαση αυτή να δημοσιευθεί στην Εφημερίδα της Κυβερνήσεως και θα ισχύει από την κυνηγετική περίοδο 
2018-2019. 

Αθήνα, 1 Μαρτίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

